Novinky v oblasti požiarnej ochrany pre zubné ambulancie

Bratislava, 1.12.2016 – Od nového roka nadobudnú platnosť viaceré zákonné novinky týkajúce sa aj lekárov, lekárnikov či ostatných prevádzkovateľov zdravotných, zdravotníckych a farmaceutických služieb a teda aj ***zubných ambulancií***. Zmeny súvisia s úpravami povinnej dokumentácie o požiarnej ochrane.

Povinné školenia bezpečnosti a ochrany zdravia pri práci zastrešuje samotná komora, sú však aj povinnosti, ktoré si jednotliví prevádzkovatelia musia zabezpečiť sami, ako napr. preventívne protipožiarne obhliadky každé tri mesiace, revízie elektrických zariadení, kt. sa bežne používajú pri práci a spracovanie potrebnej dokumentácie BOZP a OPP.

Všetky zákonné povinnosti, novelizácie a iné zmeny v oblasti vzdelávania a školení zdravotníckeho personálu sledujú ***Medicio odborníci*** spolu s ***technikmi z Inštitútu bezpečnosti práce***, ktorí Vás aj teraz o tejto novinke informujú.

***Medicio*** kompletne zastrešuje zákonné školenia v oblasti Bezpečnosti a ochrany zdravia pri práci (BOZP), Požiarnej ochrany (PO) a Povinnej zdravotnej služby (PZS), ako aj akreditované a rozvojové školenia pre lekárov, farmaceutov a zdravotné sestry.

**Novinky v povinnej dokumentácii zo zákona**

Svoje **evakuačné plány musíte mať zaktualizované o hasiace prístroje, hydranty, miesto pozorovateľa, situácie objektu a miesta zhromaždiska.** Na aktualizáciu je čas už len **do konca tohto roka**. Zmena vychádza z novej vyhlášky o požiarnej prevencii z dielne Ministerstva vnútra SR.

*Poznámka: Ak ste v prenájme s viacerými právnickými osobami, potom tieto evakuačné plány spracováva prenajímateľ, resp. vlastník.*

Druhá zmena sa týka povinnosti mať od nového roka vyplnenú **požiarnu identifikačnú kartu**, ktorá nahrádza doterajší „požiarny štatút“, ktorý stratí platnosť. Táto zmena vychádza taktiež z novej vyhlášky o požiarnej prevencii. Prevádzkovatelia mali rok a pol na zavedenie tejto zmeny do praxe a prechodné obdobie končí 31.12.2016. Týka sa všetkých majiteľov prevádzok okrem:

* prevádzok s počtom zamestnancov do 5,
* prevádzok s plochou do 100 m²,
* prevádzok bez miest so zvýšeným nebezpečenstvom vzniku požiaru.

**Požiarnu identifikačnú kartu** vypracúva každá právnická osoba, ako aj fyzická osoba – podnikateľ. Ak majú viaceré organizačná zložky či prevádzky, vypracúvajú ju pre každú z nich. Kartu vypracuje technik požiarnej ochrany.

Ako klienti Medicia by ste ste nemuseli sledovať všetky zmeny zákonov či vyhlášok a povinné školenia, ako aj dokumentáciu a obhliadky by ste mali zabezpečené komplexne od odborníkov s 30-ročnými skúsenosťami na trhu. Preto, ak máte záujem sa dozvedieť viac, kontaktuje nás:

**MEDICIO**

**Kristína Nováková**

**Mail:** **kristina.novakova@medicio.sk**

**Mobil:** **+421 911 967 797**